《满江红（寿汤侍郎）》
清代·刘克壮

晓色朦胧，佳色在、黄堂深处。记当日、霓旌飞下，鸾翔凤翥。兰省旧游隆注简，竹符新剖宽优顾。有江南、千里好溪山，留君住。

牙板唱，花烟舞，云液滑，霞觞举。顾朱颜绿鬓，年年如许。见说相门须出相，何时再筑沙堤路。看便飞、丹诏日边来，朝天去。

作者简介：（1609—1652）清湖北黄冈人，字克猷，一字稚川。顺治六年一甲一名进士，授修撰。博综群籍，精制举文。有《屺思堂集》。